Berei voor vir aftredebelasting - Jou Geld | Solidariteit WêreldJou Geld | Solidariteit Wêreld
Tuis › Artikels › Berei voor vir aftredebelasting
Berei voor vir aftredebelasting
Dinsdag | 27 Augustus | 2019
Deur Anja van den Berg
Die 2018 Sanlam Werknemersvoordele Prestasiemetingoorsig bevestig dat baie Suid-Afrikaners eenvoudig nie gereed is vir die finansiële gevolge van aftrede nie. Om sake te vererger, is spaargeld in die vorm van 'n aftreefonds-enkelbedrag – en selfs belastingvrye beleggings! – belasbaar.
Maar voorkennis maak voorsorg, sê Gerhard Linde, senior belastingkonsultant vir CRS Technologies.
Linde verduidelik: “Daar is voordele verbonde aan aftree-enkelbedragonttrekkings waarvan jy moet kennis neem – dit is die bedrag wat betaalbaar word wanneer 'n lid sy of haar lidmaatskap van daardie aftreefonds beëindig voordat aftree-ouderdom bereik word – vir enige rede behalwe aftrede, afsterwe of aflegging.
“Sodra die belasbare gedeelte van 'n aftree-enkelbedrag-onttrekkingsvoordeel vasgestel is onder die tweede skedule van die Wet op Inkomstebelasting Wet no. 58 van 1962, sal die belasting daarop bereken word deur die belastingtabel toe te pas wat betrekking het op die onttrekkingsvoordele van aftree-enkelbedragonttrekkingsvoordele.”
Belastingverligting van R500 000 op aftree-enkelbedragvoordele word eenmaal in 'n leeftyd toegestaan. Met ander woorde, wanneer dit opgebruik is, kan jy dit nie weer eis nie.
Byvoorbeeld, as 'n persoon R300 000 van die R500 000 van die eerste enkelbedrag gebruik het, is die oorblywende balans R200 000 en sodra dit opgebruik is, is hierdie voordeel nie weer beskikbaar nie.
“Belastingvrye beleggings is ingestel om huishoudelike besparings aan te moedig en 'n bietjie belastingverligting te bied op aftreespaargeld deur eers die belastingvrye belastingopsie te ondersoek,” verduidelik Linde.
Hierdie insentief is beskikbaar sedert 1 Maart 2015.
“Hoe dit werk, is dat jy nie inkomstebelasting, dividendebelasting of kapitaalwinstebelasting op die inkomste uit hierdie beleggings hoef te betaal nie; jy kan slegs 'n maksimum van R33000 per jaar bydra.”
Daarbenewens is daar 'n leeftydbeperking van R500 000 per persoon. As 'n persoon hierdie limiete oorskry, is daar 'n 40% boete op die oorskotbedrag.
HR Future: https://www.hrfuture.co.za/strategy/finance/how-to-be-prepared-for-retirement-tax/
Business Tech: https://businesstech.co.za/news/banking/260419/2-very-different-retirement-scenarios-in-south-africa/
Dinsdag | 03 September | 2019
Moenie in woekeraars se wippe gevang word nie!
Maandag | 02 September | 2019
Beplan jou boedel in ses stappe
Jy hoef dalk nie vanjaar 'n belastingopgawe in te dien nie
Dinsdag | 20 Augustus | 2019
Moet rente betaal word as huurdeposito terugbetaal word?